اسرائیل کے ساتھ بحرینی حکومت کےگٹھ جوڑ پر بحرینی عوام کا احتجاج

بحرینی عوام نے غاصب صیہونی حکومت کے ساتھ تعلقات معمول پر لانے کی آل خلیفہ حکومت کی پالیسی کے خلاف شدید احتجاج کیا ہے ۔

خبر کا کوڈ: 3707

تاریخ: 24 February 2019 - 09:40

مقدس دفاع نیوز ایجنسی کی رپورٹ کے مطابق، بحرینی عوام نے مظاہرے کے دوران ایسی حالت میں کہ وہ فلسطینی پرچم اپنے ہاتھوں میں لئے ہوئے تھے، بحرین کے ڈکٹیٹر آل خلیفہ اور غاصب صیہونی حکومت کے وزیر اعظم بنیامین نتن یاہو کی تصاویر کو نذر آتش کیا۔

مظاہرین نے بحرینی مسلمانوں کےمذہبی رہنما آیت اللہ شیخ عیسی قاسم کی تصاویر کو بلند کرتے ہوئے غاصب صیہونی حکومت کے ساتھ تعلقات معمول پر لائے جانے کی مخالفت میں شدید نعرے لگائے۔

اس سے قبل جمعیت الوفاق کے سربراہ شیخ علی سلمان نے جیل سے اپنے ایک پیغام میں اسرائیل کے ساتھ تعلقات برقرار کئے جانے کی شدید مخالفت کی۔

واضح رہے کہ بعض عرب ممالک خاص طور سے سعودی عرب، متحدہ عرب امارات اور بحرین کی حکومتوں نے مقبوضہ فلسطین کی غاصب صیہونی حکومت کے ساتھ تعلقات معمول پر لانے کے لئے اپنی کوششیں تیز کردی ہیں۔

یہ ایسی حالت میں ہے کہ غاصب صیہونی حکومت نے فلسطینیوں کی سرکوبی کا عمل تیز کر دیا ہے۔

پیغام کا اختتام/